Lakewood, Zamboanga del Sur
An Lakewood usa nga ika-upat nga klase nga bungto ha lalawigan han Zamboanga del Sur ha Pilipinas. Sumala han census han tuig 2000, ini may populasyon nga 16,317 ka tawo ha 3,122 nga panimalay.
An Lakewood gingaranan tungod han danaw (nga ha Iningles lake) nga nahadugtong han bungto. An pinakasikat nga mga specie hin isda han probinsya dida la mabibilngnan hiton danaw: ini amo an carpa ngan porang.
An Tribo Subanen amo an importante nga grupo ethniko nga naukoy ha mga suburban nga mga dapit; nagtatanom hira hin mga utan ngan mais para han ira kalugaringon nga gamit. It mga Subanen mayda nira kalugaringon nga yinaknan, pero nayakan gihapon hira hiton Sinugboanon ha ira karukayakan. Pero ha yana, kadam-an han mga Subanen napangadto ha langyaw agod makatirok hin darudako nga sweldo ngan ha pagtika-iha napili hin moderno nga urbano nga pakabuhi.
Mga Baranggay[igliwat | edit source]
An Lakewood ginbahin ngadto hin napulo kag upat (14) nga mga baranggay.
- Bagong Kahayag
- Baking
- Biswangan
- Bululawan
- Dagum
- Gasa
- Gatub
- Lukuan
- Matalang
- Poblacion (Lakewood)
- Sapang Pinoles
- Sebuguey
- Tiwales
- Tubod
An Baranggay Tubod amo an gidako-i nga baranggay ngan amo an gidadamo-i hin tawo nga baranggay, nga nagsisirbe komo ganghaan ngada han bungto. An ngaran hini tikang han Sinugboanon nga pulong tubod nga buot sidngon "burabod". Mayda ini hospital, an Singidas Medical Clinic, nga sinisiring nga amo an gilimpyohi nga hospital han bungto. An Lily's Hidden Spring (Tinago nga Burabod ni Lily) ha igbaw nga bahin han Tubod, ngan an Busay Mainit ha ubos nga bahin han Gatub lakip han mga kiritaon hin turista han Lakewood.
ast_Latn war_Latn war_Latn war_Latn war_Latn war_Latn tgl_Latn run_Latn zsm_Latn ace_Latn ilo_Latn bos_Latn ceb_Latn kmb_Latn tgl_Latn oci_Latn tgl_Latn zsm_Latn eng_Latn ceb_Latn war_Latn